
106                                                                                                                                    DR 31.10.2016                                    

 

Sedangkan kita telah pun diperlihatkan bagaimana isu salah guna terhadap 
peruntukan yang diluluskan di Parlimen ini kepada Program Bekalan Air Bersih di negeri 
Sabah, umpamanya. Jadi, apa jaminan bahawa peruntukan yang disebut dalam bajet ini 
tidak akan berulang seperti mana apa yang berulang di negeri Sabah baru-baru ini. Jadi, ini 
yang sangat membimbangkan saya, apatah lagi Tuan Yang di-Pertua, bila kita lihat 
peruntukan bajet untuk SPRM dan juga untuk Jabatan Ketua Audit dikurangkan. 

Sedangkan ini merupakan dua institusi yang banyak diberikan tanggungjawab 
untuk memastikan pencegahan kepada berlakunya ketirisan, kebocoran dan pembaziran 
serta kecurian wang negara. Dua institusi kerajaan yang diberikan tanggungjawab ini, 
sedangkan peruntukan untuk kedua-dua ini, SPRM telah dikurangkan dengan begitu besar, 
termasuk dalam hal-hal yang berkaitan dengan penyiasatan. Bagaimana nanti SPRM akan 
dapat mengendalikan siasatan-siasatan yang lebih terperinci kalau peruntukan itu telah pun 
dikurangkan. Begitu juga dengan Jabatan Ketua Audit yang dikurangkan daripada RM136 
juta kepada RM135 juta. Malah, dalam pelbagai perkhidmatan daripada RM48 juta kepada 
RM19 juta. Jadi, sudah tentu ini akan menyekat Jabatan Ketua Audit itu sendiri dan akan 
dapat mengurangkan khidmat mereka dalam hendak memastikan supaya wang negara 
yang merupakan wang rakyat ini tidak akan berlaku ketirisan dan kebocoran. 

Tuan Ignatius Dorell Leiking [Penampang]: Yang Berhormat Pokok Sena, boleh 
masuk? Terima kasih. Terima kasih Tuan Yang di-Pertua.  

Saya tertarik dengan hujah Yang Berhormat Pokok Sena berkenaan dengan 
Sabah dan lebih lagi Jabatan Air. Setujukah Yang Berhormat Pokok Sena, dengan 
pengurangan belanjawan ataupun bajet bagi SPRM, bolehkah wang yang telah disita 
RM100 juta lebih itu diberikan kepada SPRM jika mereka dapat convict atau dakwa dengan 
sukses orang-orang ini. 

Dato’ Haji Mahfuz bin Haji Omar [Pokok Sena]: Ya, saya sangat bersetuju Tuan 
Yang di-Pertua. Oleh sebab pengurangan bajet ini, maka sudah tentu bahawa kalau itu 
dapat dibuktikan dan dapat didakwa mereka yang bersalah ini, maka wang itu harusnya 
diberikan, diambil, dirampas dan kemudiannya diberikan peruntukan kepada SPRM dan 
juga bahagian-bahagian mana seperti mana Jabatan Ketua Audit untuk menjalankan 
siasatan mereka ke atas peruntukan-peruntukan, kes-kes yang lain. Terima kasih dan saya 
harap menjadi sebahagian daripada ucapan saya, apa yang disebut oleh Yang Berhormat 
Penampang tadi, bukan ‘penampaq’.  

Tuan Yang di-Pertua, saya juga hendak bertanya kepada pihak kerajaan berkaitan 
dengan Jabatan Ketua Audit ini. Oleh sebab pada ini isu satu berkaitan dengan 
pengurangan bajet. Akan tetapi saya juga begitu sangsi apabila Jabatan Ketua Audit tidak 
dapat menjalankan peranannya yang terbaik di dalam memastikan memberi maklumat 
kepada Parlimen ini, kepada rakyat melalui Parlimen ini. Contohnya, pada 21 Mac 2016 
tahun ini, Ketua Setiausaha Negara telah mengumumkan penubuhan pasukan siasatan 
bebas bagi menjalankan proses pengauditan forensik ke atas Kementerian Belia dan Sukan 
dan agensi-agensi di bawahnya. 

Merujuk kepada Hansard Dewan Negara 3 Mei 2016, dalam halaman muka surat 
12, Menteri Belia dan Sukan telah mengesahkan bahawa KBS telah diaudit oleh pasukan 
siasatan bebas dan memaklumkan bahawa pengauditan hampir selesai dibuat oleh 
pasukan ini. Sehingga hari ini, saya tidak nampak KBS dan agensinya, adakah KBS dan 
agensinya benar-benar telah diselesaikan pengauditannya dan apakah skop pengauditan 
yang telah dijalankan oleh pasukan audit forensik khas ini yang dikendalikan oleh pasukan 
daripada Jabatan Ketua Audit Negara. Saya harap bahawa hasil daripada pengauditan 
forensik ini harus dibentangkan di Parlimen, ditablekan di Parlimen ini, diberikan kepada 
Ahli-ahli Parlimen untuk pengetahuan untuk kita melihat, sejauh mana keseriusan kerajaan 
dalam bertindak hendak menyelesaikan masalah ini tidak berulang.  

Saya bimbang kerana apa yang saya difahamkan, yang dikatakan audit forensik 
ini, yang dijanjikan ini tidak meliputi keseluruhan Kementerian Belia dan juga agensi-agensi 
di bawahnya. Hanya tertumpu pada skop pengauditan berkenaan dengan isu sindiket 
seleweng dana kerajaan lebih RM100 juta dalam Kumpulan Wang Amanah Negara 
(KWAN) sahaja. Jadi, ini tidak menepati kepada apa yang telah disebut oleh KSN atau 
Ketua Setiausaha Negara yang hendak supaya pasukan khas audit forensik ini akan 
menjalankan auditnya menyeluruh KBS dan juga agensi-agensi di bawahnya. 



Sedangkan kita telah pun diperlihatkan bagaimana isu salah guna terhadap peruntukan yang diluluskan di Parlimen ini kepada Program Bekalan Air Bersih di negeri Sabah, umpamanya. Jadi, apa jaminan bahawa peruntukan yang disebut dalam bajet ini tidak akan berulang seperti mana apa yang berulang di negeri Sabah baru-baru ini. Jadi, ini yang sangat membimbangkan saya, apatah lagi Tuan Yang di-Pertua, bila kita lihat peruntukan bajet untuk SPRM dan juga untuk Jabatan Ketua Audit dikurangkan. Sedangkan ini merupakan dua institusi yang banyak diberikan tanggungjawab untuk memastikan pencegahan kepada berlakunya ketirisan, kebocoran dan pembaziran serta kecurian wang negara. Dua institusi kerajaan yang diberikan tanggungjawab ini, sedangkan peruntukan untuk kedua-dua ini, SPRM telah dikurangkan dengan begitu besar, termasuk dalam hal-hal yang berkaitan dengan penyiasatan. Bagaimana nanti SPRM akan dapat mengendalikan siasatan-siasatan yang lebih terperinci kalau peruntukan itu telah pun dikurangkan. Begitu juga dengan Jabatan Ketua Audit yang dikurangkan daripada RM136 juta kepada RM135 juta. Malah, dalam pelbagai perkhidmatan daripada RM48 juta kepada RM19 juta. Jadi, sudah tentu ini akan menyekat Jabatan Ketua Audit itu sendiri dan akan dapat mengurangkan khidmat mereka dalam hendak memastikan supaya wang negara yang merupakan wang rakyat ini tidak akan berlaku ketirisan dan kebocoran. Tuan Ignatius Dorell Leiking [Penampang]: Yang Berhormat Pokok Sena, boleh masuk? Terima kasih. Terima kasih Tuan Yang di-Pertua. Saya tertarik dengan hujah Yang Berhormat Pokok Sena berkenaan dengan Sabah dan lebih lagi Jabatan Air. Setujukah Yang Berhormat Pokok Sena, dengan pengurangan belanjawan ataupun bajet bagi SPRM, bolehkah wang yang telah disita RM100 juta lebih itu diberikan kepada SPRM jika mereka dapat convict atau dakwa dengan sukses orang-orang ini. Dato' Haji Mahfuz bin Haji Omar [Pokok Sena]: Ya, saya sangat bersetuju Tuan Yang di-Pertua. Oleh sebab pengurangan bajet ini, maka sudah tentu bahawa kalau itu dapat dibuktikan dan dapat didakwa mereka yang bersalah ini, maka wang itu harusnya diberikan, diambil, dirampas dan kemudiannya diberikan peruntukan kepada SPRM dan juga bahagian-bahagian mana seperti mana Jabatan Ketua Audit untuk menjalankan siasatan mereka ke atas peruntukan-peruntukan, kes-kes yang lain. Terima kasih dan saya harap menjadi sebahagian daripada ucapan saya, apa yang disebut oleh Yang Berhormat Penampang tadi, bukan 'penampaq'. Tuan Yang di-Pertua, saya juga hendak bertanya kepada pihak kerajaan berkaitan dengan Jabatan Ketua Audit ini. Oleh sebab pada ini isu satu berkaitan dengan pengurangan bajet. Akan tetapi saya juga begitu sangsi apabila Jabatan Ketua Audit tidak dapat menjalankan peranannya yang terbaik di dalam memastikan memberi maklumat kepada Parlimen ini, kepada rakyat melalui Parlimen ini. Contohnya, pada 21 Mac 2016 tahun ini, Ketua Setiausaha Negara telah mengumumkan penubuhan pasukan siasatan bebas bagi menjalankan proses pengauditan forensik ke atas Kementerian Belia dan Sukan dan agensi-agensi di bawahnya. Merujuk kepada Hansard Dewan Negara 3 Mei 2016, dalam halaman muka surat 12, Menteri Belia dan Sukan telah mengesahkan bahawa KBS telah diaudit oleh pasukan siasatan bebas dan memaklumkan bahawa pengauditan hampir selesai dibuat oleh pasukan ini. Sehingga hari ini, saya tidak nampak KBS dan agensinya, adakah KBS dan agensinya benar-benar telah diselesaikan pengauditannya dan apakah skop pengauditan yang telah dijalankan oleh pasukan audit forensik khas ini yang dikendalikan oleh pasukan daripada Jabatan Ketua Audit Negara. Saya harap bahawa hasil daripada pengauditan forensik ini harus dibentangkan di Parlimen, ditablekan di Parlimen ini, diberikan kepada Ahli-ahli Parlimen untuk pengetahuan untuk kita melihat, sejauh mana keseriusan kerajaan dalam bertindak hendak menyelesaikan masalah ini tidak berulang. Saya bimbang kerana apa yang saya difahamkan, yang dikatakan audit forensik ini, yang dijanjikan ini tidak meliputi keseluruhan Kementerian Belia dan juga agensi-agensi di bawahnya. Hanya tertumpu pada skop pengauditan berkenaan dengan isu sindiket seleweng dana kerajaan lebih RM100 juta dalam Kumpulan Wang Amanah Negara (KWAN) sahaja. Jadi, ini tidak menepati kepada apa yang telah disebut oleh KSN atau Ketua Setiausaha Negara yang hendak supaya pasukan khas audit forensik ini akan menjalankan auditnya menyeluruh KBS dan juga agensi-agensi di bawahnya.